Vizovická vrchovina

Vizovická vrchovina je geomorfologický celok na východnej Morave v geomorfologickej oblasti Slovensko-moravské Karpaty. Najvyššie vrchy sú Klášťov (), Spletený vrch () a Rýsov (). Členitú vrchovinu tvoria najmä flyšové pieskovce a ílovce.

Vizovická vrchovina patrí do povodia rieky Moravy, ktorej najvýznamnejšími prítokmi sú v týchto miestach Dřevnice a Olšava. Susedí s Bielymi Karpatmi na JV a Hostýnskymi a Vsetínskymi vrchmi na severe. Lesy sú väčšinou zmiešané, s veľkým zastúpením dubov, bukov, ale vo veľkej miere je tiež zastúpený smrek. Z hľadiska administratívneho členenia patrí celá oblasť do Zlínskeho kraja.

Dôležité mestá 
 Zlín
 Vizovice
 Luhačovice

Turistické atrakcie 
 Obuvnícke múzeum v Zlíne
 Zrúcanina hradu Starý Světlov
 Vizovický zámok
 Kúpele Luhačovice
 ZOO Lešná

Iné projekty

Referencie 
 Geografický miestopisný slovník, Academia, Praha 1993. ISBN 80-200-0445-9.
 Vizovická vrchovina na karpaty.net

Zdroj 

 
Slovensko-moravské Karpaty
Geomorfologické celky v Česku
Vrchoviny v Česku